જેવો તે સાર્જન્ટે હુકમ કર્યો ત્યાં તો મહેસાણાથી સુબેના રાણે સાહેબનો ફોન અને વાયરલેસ આવ્યો કે,મીસ્ટર સાર્જન્ટ એ કવિનો અને સુબેદાર તથા તમામ સ્ટાફ સાથે તાબડતોડ મહેસાણા આવી પહોંચો.ત્યાંના છ રાજદ્વારી કેદીઓને છોડી મૂકશો.અહીં મામલો બિચક્યો છે.ખુદ મહેસાણામાં મારામારી તથા સિધ્ધપુરમાં પણ સળગ્યુ છે.વિસનગર,વડનગર અને ખેરાલુમાં ખતરનાક તોફાનો છે.બેકાબુ ટોળાઓએ જ્યાં ત્યાં બધી રેલ્વેઓના પાટા ઉખેડી ફેંકી દીધા છે.આ જાણીને સાર્જન્ટ ચાર છ કેદીઓને છોડી મૂકી,આ સાર્જન્ટ એક્વીનો પોતાની પોલીસ ટૂકડી સાથે મહેસાણા તરફ પલાયન થયો. આવી કટોકટીને સમયે પણ હિંમતપૂર્વક અને અકડાઈથી સાર્જન્ટ એકવીનોને જડબાતોડ જવાબ આપનાર આ કવિ કાળીદાસ લક્ષ્મીચંદ ‘આનંદી’ પોતે જ હતા.અગાઉ તેઓ બાર વર્ષની ઉંમરે મુંબઈ ગુજરાતી નાટકમાં જોડાયા અને લોકમાન્ય તિલકના અવસાનથી તેમના અંતરે ઉંડો ઘા પડ્યો અને દેશદાઝ જાગી.કવિ રાધેશ્યામ અને મૂળશંકર મુલાણીના સાનિધ્યથી પિંગળનો ઉંડો અભ્યાસ કર્યો. ગાંધીજીની ચળવળ દરમિયાન વર્ધામાં તેમની કાવ્યકૃતિઓ જનજાગૃતિ સાહિત્ય તરીકે બહાર પડી અને તેમના આવા કાવ્યો સાંભળી ગાંધીજીએ તેમને ‘કવિ આનંદી’ નું બિરૂદ આપ્યું આવી પ્રવ્રુતિથી નાટક કંપનીની અનિયમિતતાના કારણે તેમને છુટા કરવામાં આવ્યા એથી ન ગભરાતાં તેમને છાપાં વેચીને તથા આ પ્રકારની દેશદાઝ ની કવિતાઓ દ્વારા હિંમતથી ગુજરાન ચાલુ કર્યું.